ཕྱི་ལོ་༢༠༡༡ཟླ་༢ཚེས་༢༢ནས་ཟླ་༣ཚེས་༤བར་བསྐྱར་དུ་རིན་པོ་ཆེ་མཆོག་རྒྱལ་སྤྱིའི་སློབ་ཚོགས་བརྒྱ་ཕྲག་ལྷག་མཉམ་དུ་ལི་ཤུའི་མཐོ་སློབ་ཏུ་ཕེབས་ནས་བསང་གསོལ་རྒྱས་འབུལ་དང་ལྷ་རྒྱལ་སོགས་གནང་ཞིང་།སློབ་མ་རྣམས་ལ་ལི་ཤུ་སྟག་རིང་གི་ལོ་རྒྱུས་དང་།ཤེས་རབ་བྱམས་མའི་ཉམས་ལེན་གྱི་བོན་ཁྲིད་སོགས་ཀྱི་བཀའ་དྲིན་བསྐྱངས་གནང་མཛད།དེ་ནས་མཐོ་སློབ་ཏུ་གཏན་བཞུགས་ཀྱི་འགན་འཛིན་དང་དགེ་རྒན་སོགས་བསྐོས་བཞག་གནང་ནས་ལོ་གསུམ་གྱི་དུས་ཡུན་ཕྱི་ལོ་༢༠༡༥ཟླ་༩ཚེས་༡༥ནས་ཕྱི་ལོ་༢༠༡༨ཟླ༦ཚེས༡༤བར།གྱི་རིང་ཕྱི་རྒྱལ་སློབ་མ་ཐར་པ་དོན་གཉེར་ཅན་རྣམས་ལ་གཡུང་དྲུང་བོན་གྱི་མདོ་སྔགས་སེམས་གསུམ་གྱི་དཔེ་འཁྲིད་གནང་རྒྱུའི་འཆར་གཞི་འཆར་འགོད་སོགས་ལེགས་པར་གཏན་འབེབས་གནང་སྟེ།ཁོང་གི་བཀའ་སློབ་ལམ་སྟོན་གཞིར་བཟུང་ཐོག་ལི་ཤུའི་བོན་ཚོགས་དུ་ལོ་གསུམ་གྱི་རིང་ལ།ར་ཤི་ཡ།བྷ་ར་ཛིལ།པོ་ལན་ཌི།མེག་སི་ཀོ།ཌན་མག།ཧ་ན་གྷ་རི།སི་པན།ཀོ་ལམ་བྷི་ཡ།ཕྷ་རན་སི།ཅེཀ་སྤྱི་མཐུས་རྒྱལ་ཁབ།ཨ་ཕྷི་རི་ཀ།ཨ་རི།ཕྷིན་ལེན་དྲ་ལ་སོགས་ཀྱི་རྒྱལ་ཁབ་ཁག་ནས་རྒྱལ་སྤྱིའི་སློབ་མ་རྣམས་ཕེབས་ནས་གཡུང་དྲུང་བོན་གྱི་མདོ་སྔགས་སེམས་གསུམ་དང་འབྲེལ་བའི་སློབ་ཁྲིད་དང་ཉམས་ལེན་སོགས་ཚད་ལྡན་ཚུལ་མཐུན་གནང་ཡོད།